CELEX: C2007/269/61
Language: el
Date: 2007-11-10 00:00:00
Title: Υπόθεση C-425/07 P: Αναίρεση που άσκησε στις 14 Σεπτεμβρίου 2007 η ΑΕΠΙ Α.Ε. Ελληνική Εταιρεία προς Προστασίαν της Πνευματικής Ιδιοκτησίας κατά της αποφάσεως του Πρωτοδικείου (Τέταρτο τμήμα) που εκδόθηκε στις 12 Ιουλίου 2007 στην υπόθεση T-229/05, ΑΕΠΙ Α.Ε. Ελληνική Εταιρεία προς Προστασίαν της Πνευματικής Ιδιοκτησίας κατά Επιτροπής των Ευρωπαϊκών Κοινοτήτων

10.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 269/36
            
         Αναίρεση που άσκησε στις 14 Σεπτεμβρίου 2007 η ΑΕΠΙ Α.Ε. Ελληνική Εταιρεία προς Προστασίαν της Πνευματικής Ιδιοκτησίας κατά της αποφάσεως του Πρωτοδικείου (Τέταρτο τμήμα) που εκδόθηκε στις 12 Ιουλίου 2007 στην υπόθεση T-229/05, ΑΕΠΙ Α.Ε. Ελληνική Εταιρεία προς Προστασίαν της Πνευματικής Ιδιοκτησίας κατά Επιτροπής των Ευρωπαϊκών Κοινοτήτων
   (Υπόθεση C-425/07 P)
   (2007/C 269/61)
   Γλώσσα διαδικασίας: η ελληνική
   Διάδικοι
   
      Αναιρεσείουσα: ΑΕΠΙ Α.Ε. Ελληνική Εταιρεία προς Προστασίαν της Πνευματικής Ιδιοκτησίας (εκπρόσωπος: Θ. Ασπρογέρακας — Γρίβας, Δικηγόρος)
   
      Αναιρεσίβλητη: Επιτροπή των Ευρωπαϊκών Κοινοτήτων
   Αιτήματα
   
               —
            
            
               Να γίνει δεκτή η παρούσα αίτηση αναιρέσεως.
            
         
               —
            
            
               Να αναιρεθεί και να εξαφανιστεί η προσβαλλομένη απόφαση της 12ης.7.2007 του Πρωτοδικείου των Ευρωπαϊκών Κοινοτήτων — Τμήμα Τέταρτο με αριθμό 328208 στην υπόθεση Τ-229/05 ΑΕΠΙ Α.Ε. κατά Επιτροπής Ευρωπαϊκών Κοινοτήτων, στο σύνολό της.
            
         
               —
            
            
               Να κρατηθεί και να δικαστεί η από 14.6.2005 προσφυγή μας (κατ' άρθρον 230 της Συνθήκης της Ε.Ε.) με αριθμό 001/4372, 56(2001) Α/3603/2, η οποία υποβλήθηκε κατά της αποφάσεως της Επιτροπής SG-Greffe (2005) D/201832 της 18ης Απριλίου 2005 περί απορρίψεως της από 22.3.2001 καταγγελίας μας (2001/4372, 56 (2001 Α/3603/2 την οποία υποβάλλαμε ενώπιον του Πρωτοδικείου των Ευρωπαϊκών Κοινοτήτων, είτε υπό του Δικαστηρίου Σας είτε υπό του εκδώσαντος την αναιρεσιβαλλομένη απόφαση Δικαστηρίου, εις τρόπον ώστε να γίνει αυτή δεκτή κατά τα ειδικότερα αναφερόμενα στο αιτητικό της. Και
            
         
               —
            
            
               Να καταδικασθεί η αναιρεσίβλητη στην εν γένει δικαστική μας δαπάνη.
            
         Λόγοι αναιρέσεως και κύρια επιχειρήματα
   Η αναιρεσιβαλλομένη απόφαση ερμήνευσε εσφαλμένως τα άρθρα 81 και 82 της Συνθήκης ΕΚ, ότι δεν ερευνήθηκε το εάν η προσβαλλομένη απόφαση της Επιτορπής υπερέβη τα όρια της διακριτικής της ευχερείας, ότι δεν έλαβε υπ' όψιν την ad hoc νομολογία του ΔΕΚ, ότι δεν έλαβε υπ' όψιν τα πραγματικά περιστατικά που περιγράφει η προσφυγή και τα οποία αποδεικνύουν δυνητικό επηρεασμό του διακοινοτικού εμπορίου. Τέλος ερμηνεύοντας και εφαρμόζοντας εσφαλμένως τα άρθρα 81 και 82 της Συνθήκης ΕΚ θεώρησε ότι οι περί ανταγωνισμού διατάξεις του Κοινοτικού Δικαίου απαιτούν υποχρεωτικώς ύπαρξη πραγματικού επηρεασμού του διακοινοτικού εμπορίου, ενώ στην πραγματικότητα όφειλε να κρίνει κατά την ορθή ερμηνεία και εφαρμογή των παραπάνω διατάξεων ότι αρκεί και δυνητικός επηρεασμός του για την θεμελίωση της προσβολής.